Тянь-шань кою
Тянь-шань кою - эт-жүн багытындагы чала уяң жүндүү кой породасы. 

Кыргызстанда Нарын облусундагы Тянь-Шань тажрыйба станциясы жерг. соолук койлор прекос, жаңы кавказ мериносу, вюртемберг, кийинчерээк (1950-жылдан) линкольн кочкорлору менен аргындаштырылып чыгарылып, 1966-ж. жаны порода катары бекитилген. Бул порода бийик тоолуу катаал шартка көнүккөн, чыйрак, чоң, тез жетилет, жакшы кроссбреддүү, чала уяңжүнберет. 

Кочкорунун тирүүлөй салм. 105-110 кг, соолугунуку 60-65 кг, 4 айлык козусунуку (энесинен бөлүнгөндө) 30-33 кг, 7 айлыгыныкы 40-43 кг. Ар 100 тубар койдон 110-115 козу алынат. Көпчүлүгү токол. Жүнү ак, жибек сымал жылтырак, тегиз, узун, бышык. Кочкорунан 8-9 кг, соолугунан 3,6-4,2 кг жүн кыркылат. Тянь-шань кою Нарын облусунун, Нарын, Ак-Талаа, Ат-Башы р-ндорунда асыралат.

Колдонулган адабияттар 
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Үй жаныбарлары